Werner Michael Blumenthal

Werner Michael Blumenthal (født 3. januar 1926 i Oranienburg ved Berlin) var USAs finansminister under president Jimmy Carter fra 1977 til 1979.

Liv og virke
Da han var tre år gammel flyttet familien fra Oranienburg til Berlin. Han emigrerte med sin jødiske familie i 1939, først til Kina og deretter til USA i 1947. Her studerte han nasjonaløkonomi ved Berkeley frem til 1951, og tok senere doktorgraden ved Princeton-universitetet. Han gjorde deretter karrière som embedsmann, til sist med rang som ambassadør, og deretter i den private sektor.

I 1997 ble han utnevnt til den første direktøren for Jüdisches Museum Berlin. Han mottok Leo Baeck-medaljen i 1999 og ble året etter utnevnt til æresborger av fødebyen Oranienburg.

Publikasjoner 
 Die unsichtbare Mauer: Die dreihundertjährige Geschichte einer deutsch-jüdischen Familie (1998)

Referanser

Eksterne lenker 
 Treas.gov – W. Michael Blumenthal (1977–1979) – Biografien til  Blumenthal hos U.S. Department of the Treasury.

USAs finansministre
Personer fra Oranienburg
Personer fra Berlin
Personer fra Shanghai
Personer fra USA av tysk opphav